Hihetetlen, de megtörtént, hogy Lövei Ferenc nyugalmazott rendőr alezredes65 éves korában, 2023. november 8-án este elvesztette élete utolsó meccsét a rákkal szemben. A végső sípszóig igazi sportemberhez méltón, zokszó nélkül küzdött. Igaz, hogy a teste végletekig megtört, de a szíve, lelke végig erős volt, és bízott a Mennyei Atya irgalmában, szeretetében.

Az űr, amit maga után hagyott, rideg és felfoghatatlan. De ha arra gondolunk, hogy ő mindig vidám és optimista volt, akkor tudjuk, hogy nekünk tovább kell „játszani” a saját meccsünket.

Lövei Ferenc nyugalmazott rendőr alezredes 1992. 09. 01 – 2007. 12. 30. között a sporttisztként teljesített szolgálatot a Borsod-Abaúj-Zemplén Vármegyei Rendőr-főkapitányság állományában. Ez alatt az idő alatt számos belügyi és rendőrségi sportverseny szervezésében és lebonyolításában vett részt.

Végső búcsúztatására **december 20-án 14 órakor Miskolcon, a Minorita templomban** (Miskolc, Hősök tere 5.), **egy hálaadó szentmise** keretében kerül sor, ahová szeretettel hívunk és várunk mindenkit, aki tisztelte és szerette. Koszorú elhelyezésére nem lesz lehetőség, ezért kérjük, hogy imával és egy szál virággal fejezzék ki részvétüket.

És még valami: hiába a rendszeres sport, az egészséges, józan, stresszmentes élet, időben el kell menni rákszűrésre!!!

Gyászoló családja:

Melinda; Marci, Dorottya és Vilike; Anna, Ferdinánd és Max